text: Úr fátækradømi til egið virki
text: #000001
text: Søgan um Nuwoe er bara ein av mongu sólskinssøgunum um børn, sum fingu ein møguleika, tí at onkur í Føroyum vildi stuðla og tryggja teimum eina framtíð
text: #000002
text: Sunnudagin 8. apríl fór eg fyri fjórðu ferð til Liberia at vitja okkara vinir og arbeiðið har. Við mær á ferðini var Ólavur Asafsson Olsen, nevndarlimur. Hilda Viderø, verkætlanarleiðari, var farin nakrar dagar frammanundan okkum.
text: #000003
text: Tað var ein stór gleði at síggja øll tey kendu andlitini aftur. Fyrstu ferð, eg var í Liberia var í januar 2009 og nógv av børnunum vóru nú so vaksin og broytt, at eg mundi ikki kent tey aftur.
text: #000004
text: Nuwoe, sum bert var 16 ára gomul í 2009, er nú 25 ára gomul og rekur egna hárfríðkanarstovu. At vitja hana á arbeiðsplássi hennara var ein av størstu løtunum, eg havi upplivað. Við egnum eygum at síggja, at tað arbeiðið, sum verður gjørt í Liberia, gevur ávøkst, gevur áræði at halda fram.
text: #000005
text: Nuwoe og systkin hennara vóru forsømd og livdu á gøtuni. Tey ótu tað, ið tey funnu í burturkastinum, áðrenn tey blivu tikin inn á barnaheimið hjá Barnahjálpini at búgva. Nuwoe mátti taka sær av yngru syskinum og av avlavna pápa teirra. Gjøgnum Barnahjálpina fekk hon møguleika til at ganga í skúla og fáa sær útbúgving sum frisør. Í dag hevur hon eina lítla hárfríðknarastovu og leigar tvey kømur saman við systkjum sínum.
text: #000006
text: Við stuðli úr Føroyum fekk Nuwoe ein møguleika og er í dag ein sjálvstøðug kvinna við egnum virki.
text: #000007
text: Nuweo í 2009 saman við Opheliu og Carolyn. Allar hava fingið stuðul frá føroyskum stuðulsforeldrum.
text: #000008
text: Nuweo er so errin og glað um sína hárfríðkanarstovu.
text: #000009
text: Nowoe uttanfyri hárfríðkanarstovuna. Umstøðurnar kunnu ikki líknast saman við okkara, men eftir teirra málistokki er tað fínt. Nuweo hevur nógv viðskiftafólk og hon ger bæði hár, negl og leggur smyrsl.
text: #000010
text: Jólagávur til børn í Nigeria
text: #000012